馮盈盈分享速讀秘訣
前港姐冠軍馮盈盈去年初重返校園,在香港大學進修食品產業管理市場營銷碩士,今年已經畢業。身為「學霸」的她,在社交網分享用讀1本書的時間讀完5本書的「速讀技巧」3大要訣:「第一要搵出讀書動機,咁樣可以令你清晰鎖定要睇嘅內容同目標。第二係要學識掃描同篩選,睇書嘅時候要掃描出閱讀目標、相關嘅關鍵詞,同埋要篩走冇關係嘅內容。第三就係用『喬治速讀記憶法』,即係盡量唔好逐個字睇,因為咁樣會令大腦出現『空轉現象』,容易令我哋睇到悶或者眼瞓,應該試吓一次過睇幾個字、或者成句句子,甚至幾行文字一齊睇,咁樣可以令我哋更加專注,加強記憶。」